Številka: 007-5/2020

Datum: 18.03.2025

**OBČINSKI SVET OBČINE KIDRIČEVO**

**ZADEVA:** Predlog za obravnavo na 17. redni seji Občinskega sveta Občine Kidričevo

**NASLOV: Predlog Odloka o spremembah in dopolnitvah Odloka o podlagah za odmero komunalnega prispevka za obstoječo komunalno opremo na območju Občine Kidričevo**

**PRIPRAVILA:**  Občinska uprava Občine Kidričevo

**PRAVNA**

**PODLAGA:** 163. člen [Zakona o urejanju prostora](http://www.pisrs.si/Pis.web/pregledPredpisa?id=ZAKO7341) (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694) in [109/24](https://www.uradni-list.si/glasilo-uradni-list-rs/vsebina/2024-01-3541)), 3., 13., 15., 17. člen [Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka](http://www.pisrs.si/Pis.web/pregledPredpisa?id=URED7669) (Uradni list RS, št. 20/19 in 30/19 – popr., 34/19 in 199/21 – ZureP-3) in  15. člen [Statuta Občine Kidričevo](https://www.lex-localis.info/KatalogInformacij/PodrobnostiDokumenta.aspx?SectionID=01af4bbf-75cf-4684-91de-5df50f9cd090) (Uradno glasilo slovenskih občin, št. 62/16 in 16/18)

**POROČEVALEC:** Anton LESKOVAR, župan

Damjan NAPAST, direktor občinske uprave

**PRISTOJNO**

**DELOVNO TELO:** Odbor za gospodarsko infrastrukturo

**PREDLOG SKLEPA:** Občinski svet Občine Kidričevo sprejme osnutek (predlog) Odloka o spremembah in dopolnitvah Odloka o podlagah za odmero komunalnega prispevka za obstoječo komunalno opremo na območju Občine Kidričevo.

Anton LESKOVAR, župan

PRILOGE: - predlog spremembe odloka

Na podlagi 163. člena [Zakona o urejanju prostora](http://www.pisrs.si/Pis.web/pregledPredpisa?id=ZAKO7341) (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694) in [109/24](https://www.uradni-list.si/glasilo-uradni-list-rs/vsebina/2024-01-3541)), 3., 13., 15., 17. člena [Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka](http://www.pisrs.si/Pis.web/pregledPredpisa?id=URED7669) (Uradni list RS, št. 20/19 in 30/19 – popr., 34/19 in 199/21 – ZureP-3) in  15. člena [Statuta Občine Kidričevo](https://www.lex-localis.info/KatalogInformacij/PodrobnostiDokumenta.aspx?SectionID=01af4bbf-75cf-4684-91de-5df50f9cd090) (Uradno glasilo slovenskih občin, št. 62/16 in 16/18) je Občinski svet Občine Kidričevo na \_\_. seji dne \_\_. \_\_. 2024 sprejel

ODLOK  
o spremembah in dopolnitvah Odloka  
o podlagah za odmero komunalnega prispevka za obstoječo komunalno opremo  
na območju Občine Kidričevo

1. SPLOŠNE DOLOČBE
2. člen

V Odloku o podlagah za odmero komunalnega prispevka za obstoječo komunalno opremo na območju Občine Kidričevo (Uradno glasilo slovenskih občin, št. 56/20) se drugi in tretji odstavek 11. člena spremenita tako, da glasita:

|  |
| --- |
| »(2) Plačila komunalnega prispevka se oprosti za gradnjo:   * drugih stavb, ki niso uvrščene drugje (CC-SI 12774) v višini 100 % * stavb, ki so enostavni objekti in se štejejo za pomožne objekte na gradbeni parceli ali pripadajočem zemljišču osnovnega objekta v višini 100 %« |
| »(3) Plačilo komunalnega prispevka za obstoječo komunalno opremo se oprosti v primeru rekonstrukcije obstoječega objekta v višini 100 %.« |

1. člen

(začetek veljavnosti odloka)

Te spremembe in dopolnitve odloka začnejo veljati petnajsti dan po objavi v Uradnem glasilu slovenskih občin.

|  |  |  |
| --- | --- | --- |
| Številka:  Datum: \_\_. \_\_. 2025 |  |  |
|  |  | Občina Kidričevo  Župan Anton Leskovar |

OBRAZLOŽITEV:

V Občini Kidričevo velja Odlok o podlagah za odmero komunalnega prispevka za obstoječo komunalno opremo na območju Občin Kidričevo (Uradni glasilo slovenskih občin, št. 56/2020; v nadaljevanju: Odlok). Navedeni Odlok je bil sprejet v oktobru 2020 na podlagi Zakona o urejanju prostora, sprejetega leta 2017 in uveljavljenega 01. 06. 2018 (Uradni list RS, št. 61/17; v nadaljevanju: ZUreP-2). Odlok je skladen z določili ZUreP-2 ter z Uredbo o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19, 30/19 – popravek, 34/19). V decembru 2021 je bil sprejet novi Zakon o urejanju prostora (ZUreP-3; Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694) in [109/24](https://www.uradni-list.si/glasilo-uradni-list-rs/vsebina/2024-01-3541)), ki se je pričel uporabljati 01. 06. 2022. Odlok v skladu s sedmim odstavkom 296. člena ZUreP-3 velja tudi po sprejemu oziroma po uveljavitvi ZUreP-3.

ZUreP-3 je nekatere vsebine v zvezi z odmero komunalnega prispevka za obstoječo komunalno opremo uredil drugače, kot jih je urejal ZUreP-2. V obravnavanem primeru gre predvsem za oprostitve plačila komunalnega prispevka.

V izogib težavam in dvoumnostim pri odmeri komunalnega prispevka za obstoječo komunalno opremo, vezanimi na prej navedeno vsebinsko področje odmere komunalnega prispevka za obstoječo komunalno opremo, je smiselno in potrebno obstoječi Odlok uskladiti z določili ZUreP-3.

ZUreP-3 drugače določa tako zakonske kot tudi občinske oprostitve plačila komunalnega prispevka, kot jih je določal ZUreP-2. Zakonske oprostitve plačila komunalnega prispevka po ZUreP-2 so opredeljevale, da se komunalni prispevek ne plača za gradnjo enostavnih objektov. Po ZUreP-3 pa lahko občina predpiše oprostitev plačila komunalnega prispevka za obstoječo komunalno opremo za stavbe, ki so enostavni objekti in se v skladu z zakonom, ki ureja prostor, štejejo za pomožne objekte na gradbeni parceli ali pripadajočem zemljišču osnovnega objekta, oproščenih sredstev pa ni potrebno nadomestiti iz nenamenskih prihodkov občinskega proračuna.

Za stavbe, ki so enostavni objekti, je bila z ZUreP-2 predpisana zakonska oprostitev plačila komunalnega prispevka; komunalni prispevek se tako do uveljavitve ZUreP-3 zanje ni plačeval. Komunalni prispevek za enostavne objekte se ne odmerja tudi še sedaj, in sicer na podlagi prehodne določbe v drugem odstavku 331. člena ZUreP-3, ki določa, da se do vzpostavitve storitev za elektronsko poslovanje na področju graditve objektov (eGraditev) komunalni prispevek za gradnjo enostavnih stavb ne odmerja. Pri tem 137. člen Gradbenega zakona (GZ-1; Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3972), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [133/23](https://www.uradni-list.si/glasilo-uradni-list-rs/vsebina/2023-01-4095) in [85/24](https://www.uradni-list.si/glasilo-uradni-list-rs/vsebina/2024-01-2520) – ZAID-A) določa, da se sistem eGraditev v okviru prostorskega informacijskega sistema vzpostavi 5. januarja 2026. V kolikor občina z Odlokom ne določi oprostitev plačila komunalnega prispevka za enostavne objekte, kot dopušča ZUreP-3, bi morala s 05. 01. 2026 pričeti z odmero komunalnega prispevka tudi za vse vrste enostavnih objektov (pod predpostavko vzpostavljenega sistema eGraditev). Na podlagi tretjega odstavka 30. člena Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19, 30/19 – popravek, 34/19 in 199/21 – ZUreP-3; v nadaljevanju: Uredba) se komunalni prispevek za obstoječo komunalno opremo za enostavne objekte izračuna le od deleža, ki odpade na bruto tlorisno površino stavbe. Pri enostavnih objektih gre za objekte z majhno površino, ki so večinoma priključeni oziroma uporabljajo le obstoječe javne ceste. Posledično je tudi izračunani komunalni prispevek relativno nizek in večinoma ne dosega 300 EUR oziroma je od te vrednosti bistveno nižji. Hkrati je v pridobivanje podatkov za odmero komunalnega prispevka in v samo odmero, ki se opravi po uradni dolžnosti, verjetno pa tudi v izterjavo odmerjenega komunalnega prispevka, treba vložiti veliko energije, ki, izražena v denarju, bistveno presega prihodke od odmerjenega komunalnega prispevka. Pri tem je treba izpostaviti, da ZUreP-3 ne omogoča občinskih oprostitev plačila komunalnega prispevka za vse enostavne objekte, ampak zgolj za tiste, ki se v skladu z ZUreP-3 štejejo za pomožne objekte in se gradijo na gradbeni parceli ali pripadajočem zemljišču osnovnega objekta. Za enostavne objekte, ki se gradijo kot samostojni objekti ali se kot pomožni objekti ne gradijo na gradbeni parceli ali pripadajočem zemljišču osnovnega objekta, občinska oprostitev plačila komunalnega prispevka po ZUreP-3 ni dopustna. Smiselno in ekonomsko utemeljeno je, da se v okviru zakonsko dopustnih okvirjev s predlaganimi spremembami in dopolnitvami Odloka predvidi oprostitev plačila komunalnega prispevka za obstoječo komunalno opremo za enostavne objekte, in sicer le za tiste, ki se v skladu z ZUreP-3 štejejo za pomožne objekte in se gradijo na gradbeni parceli ali pripadajočem zemljišču osnovnega objekta.

Analiza je pokazala, da je komunalni prispevek za stanovanjske stavbe, kot je opredeljen z Odlokom, sorazmeren v primerjavi s komunalnim prispevkom v primerljivih občinah, v primerjavi z nekaterimi med njimi pa tudi nižji. Sprejeta je bila odločitev, da oprostitve plačila komunalnega prispevka za prizidavo obstoječega objekta niso utemeljene, saj v teh primerih na višino komunalnega prispevka vpliva površina in namembnost prizidave ter vrste komunalne opreme, le izjemoma pa tudi povečana površina gradbene parcele; posledično so odmerjeni komunalni prispevki relativno nizki in jih ne bi bilo utemeljeno dodatno zniževati še z oprostitvam.

Anton LESKOVAR,

župan Občine Kidričevo